**Veliko srce mališana**

Sva djeca vole slatkiše, ali postoje djeca koja ih ne mogu jesti svakodnevno jer im njihovi roditelji to ne mogu priuštiti. Stoga je naša učiteljica Ivana Pitlović smislila kako bismo ove godine mi kao razred mogli prikupljati slatkiše, a potom ih darovati siromašnoj djeci naše župe.  
Ideju smo prihvatili s oduševljenjem.

Slatkiše smo prikupljali od 1.-5.prosinca i stavljali ih u veliku kutiju. Na kraju tjedna kutija je bila puna slatkiša.

U ponedjeljak 8.prosinca je naš 2.a razred zajedno s učiteljicom slatkiše odnio našem župniku vlč. Andriji Djakoviću koji se jako razveselio našem daru za siromašnu djecu.   
U znak zahvalnosti, župnik nas je počastio čokoladicama Bananko i bombonima.   
Učiteljica je bila ponosna na nas, čak nas je pohvalila i ravnateljici naše škole.

Mi smo ponosni što smo pomogli obradovati nekoga.

Ilijana Ravnjak i Tea Kolesarić, 2.a

P.S. Učiteljica se od srca zahvaljuje divnim roditeljima koji su iznova pokazali svoju brigu i spremnost na suradnju. ☺